สวัสดีค่ะ พอดีเดือนนี้ประจำเดือนมา2ครั้งค่ะ ครั้งแรกตอนช่วงต้นเดือนที่มา มีมาแบบเนื้อเยื่อสีน้ำตาล มีเลือดสีแดงปนมานิดเดียว มาประมานสี่วันค่ะและวันนี้ประจำเดือนมาอีก แต่มาแบบปกติทุกครั้งที่เคยเป็นเลยคือเลือดสีแดดงเข้มค่ะ อันนี้ผิดปกติอะไรหรือเปล่าคะ
สวัสดีครับสำหรับประจำเดือนที่มา น้อยกว่า 21 วัน เรียกว่าประจำเดือนมาไวกว่ากำหนดตามกลไกปกติในช่วงมีประจำเดือนวันแรก เยื่อบุมดลูกจะลอกตัวเป็นประจำเดือน รังไข่จะเริ่มสร้างไข่ และมีการสร้างฮอร์โมน Estrogen เพื่อสร้างเยื่อบุทดแทน หลังจาก ประจำเดือนวันแรก 14 วัน ไข่จะพัฒนาเต็มที่ เยื่อบุมดลูกจะมีความหนาที่เหมาะสม จะมีการตกไข่ออกมา รังไข่หลังจากตกไข่แล้ว จะสร้างฮอร์โมน Progestin เพื่อปรับเปลี่ยนสภาพเยื่อบุมดลูก หลังจากตกไข่ 14 วันหากไม่มีการตั้งครรภ์ รังไข่จะสร้าง Progesterone ลดลง ทำให้เยื่อบุมดลูกมีการลอกตัว กลายเป็นประจำเดือนหากประจำเดือนมาเร็วกว่ากำหนด อาจมีความผิดปกติในช่วงหลังจากการตกไข่ โดยรังไข่สามารถสร้าง Progesterone ได้น้อยกว่าปกติ(Luteal phase defect) ทำให้เยื่อบุมดลูกลอกตัวเร็วกว่าปกติ ประจำเดือนจึงมาเร็วกว่าปกติสาเหตุของอาการของอาจเกิดจากความผิดปกตินี้ได้ หากประจำเดือนมาผิดปกติหลายๆรอบแนะนำให้มารับการตรวจเพิ่มเติมเพื่อหาสาเหตุและรักษาอย่างเหมาะสมครับ